**Αθήνα:** 25.06.2025

**ΑΝΑΚΟΙΝΩΣΗ**

Ξεκίνησαν οι αιτήσεις για τα Βραβεία Προσβάσιμης Πόλης 2026- Access City Award

Από το 2010, η Ευρωπαϊκή Επιτροπή διοργανώνει το Βραβείο Προσβάσιμης Πόλης, σε συνεργασία με το [Ευρωπαϊκό Φόρουμ Ατόμων με Αναπηρία.](https://www.edf-feph.org/), για την επιβράβευση των πόλεων της ΕΕ που δίνουν προτεραιότητα στην προσβασιμότητα για τα άτομα με αναπηρία. Τα τελευταία 15 χρόνια έχουν απονεμηθεί βραβεία σε 73 πόλεις. Για το 2025 το πρώτο βραβείο απονεμήθηκε στην Βιέννη (Αυστρία).

**Η περίοδος υποβολής αιτήσεων για το Βραβείο Προσβάσιμης Πόλης 2026 είναι πλέον ανοικτή και λήγει στις 9 Σεπτεμβρίου 2025, στις 23:59 ώρα Κεντρικής Ευρώπης (GMT+2).** Μπορούν να δηλώσουν συμμετοχή:

* όλες τις πόλεις της ΕΕ με πληθυσμό άνω των 50 000 κατοίκων,
* αστικές περιοχές που αποτελούνται από δύο ή περισσότερες πόλεις με συνολικό πληθυσμό άνω των 50 000 κατοίκων, εάν βρίσκονται σε χώρες της ΕΕ με λιγότερες από 2 πόλεις με περισσότερους από 50 000 κατοίκους.

**Οι νικητές θα ανακοινωθούν στις 4-5 Δεκεμβρίου 2025** σε τελετή απονομής των βραβείων κατά τη διάρκεια της διάσκεψης για την Ευρωπαϊκή Ημέρα των Ατόμων με Αναπηρία που διοργανώνει η Ευρωπαϊκή Επιτροπή από κοινού με το Ευρωπαϊκό Φόρουμ Ατόμων με Αναπηρία.

[Εδώ υποβάλετε αίτηση για συμμετοχή.](https://access-city-award.ec.europa.eu/)

**Τα Βραβεία**

Οι επιτυχόντες υποψήφιοι πρέπει να επιδείξουν μια συνεκτική προσέγγιση όσον αφορά την προσβασιμότητα και ένα φιλόδοξο όραμα για την αντιμετώπιση της προσβασιμότητας στην πόλη.

Ο νικητής και οι επιλαχόντες θα λάβουν χρηματικό έπαθλο:

* 1η θέση: 150 000 ευρώ
* 2η θέση: 120 000 ευρώ
* 3η θέση: 80 000 ευρώ

Φέτος, η Ευρωπαϊκή Επιτροπή προτίθεται επίσης να απονείμει ειδική **μνεία για την προσβασιμότητα στη στέγαση σε** μια πόλη που αντιμετωπίζει τη στεγαστική κρίση, διασφαλίζοντας παράλληλα την προσβασιμότητα για τα άτομα με αναπηρία.

Οι κριτικές επιτροπές εξετάζουν τα μέτρα προσβασιμότητας που έχουν ληφθεί και προγραμματιστεί στους ακόλουθους τομείς:

* δομημένο περιβάλλον και δημόσιοι χώροι,
* μεταφορές και συναφείς υποδομές,
* πληροφορίες και επικοινωνίες, συμπεριλαμβανομένων των νέων τεχνολογιών πληροφοριών και επικοινωνιών,
* δημόσιες εγκαταστάσεις και υπηρεσίες,
* υποδειγματικά ζητήματα προσβασιμότητας στη στέγαση (για την ειδική μνεία).

[Περισσότερες πληροφορίες](https://commission.europa.eu/strategy-and-policy/policies/justice-and-fundamental-rights/disability/access-city-award_en)

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |